નારીનો દેખાવ આટલો મહત્ત્વનો કેમ છે ? સ્ત્રી જાડી હોય કે પાતળી, ગોરી હોય કે સાંવરી, ઊંચી હોય કે નીચી બાહ્ય દેખાવને કારણે તેનું નારીત્વ બદલાઈ નથી જતું. ૨૦૧૩ના એપ્રિલ મહિનામાં અમેરિકન પ્રેસિડન્ટ બરાક ઓબામાએ કેલિફોર્નિયાની એટર્ની જનરલ કમલા હેરિસને કરેલી કોમેન્ટ બદલ માફી માંગવી પડી હતી. ઓબામાએ ક્હયું હતું કે અત્યાર સુધીના તમે સૌથી સુંદર દેખાતા એટર્ની જનરલ છો. લોકોએ આ કોમેન્ટને જાતિય આધારિત ગણાવી વખોડી કાઢી. આમ તો કોઇની સુંદરતાના વખાણ કરવા કંઇ ખરાબ નથી, પરંતુ એવો ઇતિહાસ રહી ચુક્યો છે કે સ્ત્રીની સુંદરતા જ મહત્ત્વની છે તેની બુદ્ધિમત્તા કે આવડત નહીં. એટલે જ સ્ત્રીની સુંદરતાના વખાણ કરવા તેનો અર્થ એવો કરવામાં આવે છે કે તેમનો દેખાવ આકર્ષક કે મહત્ત્વના છે કામ તો ઠીક છે.